**Datum:** 30/01/2020

**POZIV NA DOSTAVU PONUDA**

**za nabavu „Nabava oglasnog prostora“**

**Oznaka nabave: 02**

SADRŽAJ

[1. PODACI O NARUČITELJU 4](#_Toc31292973)

[2. KOMUNIKACIJA PONUDITELJA/ZAJEDNICE PONUDITELJA S NARUČITELJEM 4](#_Toc31292974)

[Kontakt podaci 4](#_Toc31292975)

[Način komunikacije 4](#_Toc31292976)

[Načelo transparentnosti i jednakog postupanja 4](#_Toc31292977)

[Usklađenost s Općom direktivom o zaštiti podataka (eng. General Data Protection Regulation (GDPR)) 5](#_Toc31292978)

[Razmjena podataka s Upravljačkim tijelom (UT), Posredničkim tijelom prve razine (PT1), Posredničkim tijelom druge razine (PT2), tijelima u sustavu upravljanja i kontrole (SUK) i trećim stranama 5](#_Toc31292979)

[Objava odgovora na upite Ponuditelja 5](#_Toc31292980)

[Izmjene Poziva na dostavu ponuda i rokova za dostavu ponuda 5](#_Toc31292981)

[3. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA 5](#_Toc31292982)

[Provedba postupka nabave 5](#_Toc31292983)

[Izjava o sukobu interesa 6](#_Toc31292984)

[Odredbe Zakona o javnoj nabavi (ZJN) vezano za sukob interesa 6](#_Toc31292985)

[Sprječavanje sukoba interesa 6](#_Toc31292986)

[4. POČETAK POSTUPKA NABAVE 7](#_Toc31292987)

[5. PROCIJENJENA VRIJEDNOST NABAVE 7](#_Toc31292988)

[6. PRAVNA OSNOVA 7](#_Toc31292989)

[7. VRSTA POSTUPKA NABAVE 7](#_Toc31292990)

[8. OPIS PREDMETA NABAVE 7](#_Toc31292991)

[9. TEHNIČKE SPECIFIKACIJE 8](#_Toc31292992)

[Grupa 1 8](#_Toc31292993)

[Grupa 2 8](#_Toc31292994)

[Grupa 3 9](#_Toc31292995)

[Grupa 4 9](#_Toc31292996)

[Grupa 5 10](#_Toc31292997)

[10. KRITERIJI ODABIRA 10](#_Toc31292998)

[Postupanje u slučaju Ponuda s identičnom cijenom 10](#_Toc31292999)

[Kriteriji sposobnosti 10](#_Toc31293000)

[11. NAČELO JEDNAKOVRIJEDNOSTI 11](#_Toc31293001)

[12. MJESTO IZVOĐENJA RADOVA 11](#_Toc31293002)

[13. PRIPREMA I DOSTAVA PONUDA 11](#_Toc31293003)

[14. IZMJENA I/ILI DOPUNA PONUDE 12](#_Toc31293004)

[15. ODUSTAJANJE OD PONUDE 12](#_Toc31293005)

[16. PRAVILA DOSTAVE DOKUMENATA 12](#_Toc31293006)

[17. ROK VALJANOSTI PONUDE 12](#_Toc31293007)

[18. ROK ZA DOSTAVU PONUDA 12](#_Toc31293008)

[19. ROK ZA DONOŠENJE ODLUKE 12](#_Toc31293009)

[20. ROK ZA ŽALBU NA ODLUKU 13](#_Toc31293010)

[21. ROK ZA POTPISIVANJE UGOVORA 13](#_Toc31293011)

[22. ROK ZA IZVRŠENJE UGOVORA 13](#_Toc31293012)

[23. ROK, NAČIN I UVJETI PLAĆANJA 13](#_Toc31293013)

[**Prilog I.: Ponudbeni list** 14](#_Toc31293014)

# PODACI O NARUČITELJU

**Naziv naručitelja:** Shake d.o.o. za računalne i srodne djelatnosti

**Adresa:** Radnička cesta 47, 10000 Zagreb

**OIB:** 23096831090

**Telefon:** +385 911333456

# KOMUNIKACIJA PONUDITELJA/ZAJEDNICE PONUDITELJA S NARUČITELJEM

## Kontakt podaci

**Kontakt osobe: Petar Šimić,**

**Hrvoje Renka (+385 95 9168 711, +385 91 7212 147)**

**E-mail: p@shakebugs.com,** [**Hrvoje.Renka@ecorys.com**](mailto:Hrvoje.Renka@ecorys.com)

Način komunikacije

**Komunikacija i bilo koja druga razmjena informacija** između Naručitelja i Ponuditelja obavljat **će se putem e-maila s navedenim kontakt osobama.**

**Zbog lakše komunikacije te za potrebe revizijskog traga, poruke moraju biti naslovljene naslovom:**

**„Nabava oglasnog prostora“ – upit za pojašnjenjem Poziva na dostavu ponuda“**.

## Načelo transparentnosti i jednakog postupanja

**Zbog načela transparentnosti, jednakog postupanja prema svim zainteresiranim stranama te za potrebe revizijskog traga, Naručitelj će odgovoriti** na zahtjev za dodatne informacije i pojašnjenja **ako je zahtjev poslan putem e-maila na gore navedene adrese** (molimo da se obje adrese dodaju u primatelje poruke).

**NAPOMENA:**

Budući da Točka 2.1 Priloga 3 „Postupci nabave za osobe koje nisu obveznici zakona o javnoj nabavi“, koja definira obvezne elemente Poziva na dostavu ponuda, propisuje obvezno dodavanje telefonskog kontakta, navedeno je dodano u Poziv na dostavu ponuda, no **napominjemo kako je navedeni način komunikacije potpuno netransparentan i ne ostavlja revizijski trag. Sa svrhom jednakog postupanja prema svim Ponuditeljima, u slučaju telefonskog poziva, Ponuditelji će biti zamoljeni da isti upit bude upućen i putem elektroničke pošte** kako bi se osigurao revizijski trag te odgovorilo na upit svim potencijalnim Ponuditeljima putem internetske stranice [www.strukturnifondovi.hr](http://www.strukturnifondovi.hr).

U svrhu jednakog postupanja prema svim Ponuditeljima, **svi odgovori na upite zaprimljene na gore definiran način bit će objavljeni na internetskoj stranici** [www.strukturnifondovi.hr](http://www.strukturnifondovi.hr).

## Usklađenost s Općom direktivom o zaštiti podataka (eng. General Data Protection Regulation (GDPR))

S ciljem zaštite podataka, upiti će biti anonimizirani, odnosno, u objavljenim odgovorima na upite neće biti navedeno koji je potencijalni Ponuditelj poslao upit.

## Razmjena podataka s Upravljačkim tijelom (UT), Posredničkim tijelom prve razine (PT1), Posredničkim tijelom druge razine (PT2), tijelima u sustavu upravljanja i kontrole (SUK) i trećim stranama

Napominjemo kako će svi navedeni upiti, uključujući i identitet pošiljatelja upita, u skladu s ugovornim obvezama Naručitelja, biti proslijeđeni HAMAG BICRO-u za potrebe izvještavanja o provedbi projekta te sa svrhom revizijskog traga, a HAMAG BICRO, u ulozi PT2 ima ovlasti proslijediti navedene podatke ostalim tijelima u SUK-u te Europske komisije.

Objava odgovora na upite Ponuditelja

Pod uvjetom da je zahtjev pravovremen[[1]](#footnote-1), posljednje dodatne informacije i objašnjenja vezana uz Poziv na dostavu ponuda Naručitelj će na internetsku stranicu [www.strukturnifondovi.hr](http://www.strukturnifondovi.hr) staviti na raspolaganje najkasnije dva (2) dana prije isteka roka za dostavu ponuda.

Izmjene Poziva na dostavu ponuda i rokova za dostavu ponuda

Ukoliko Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istom mjestu na kojem je objavljen Poziv i pojašnjenja dokumentacije. **Naručitelj nema obvezu svakoga Ponuditelja ponaosob obavijestiti o navedenim izmjenama.**

Ukoliko procijeni potrebnim, Naručitelj može produljiti rok za dostavu ponuda i produljenje će biti razmjerno važnosti pojašnjenja i/ili izmjeni dokumentacije u skladu s procjenom Naručitelja.

**Ukoliko nema potrebe za značajnim izmjenama Poziva ili bilo kojeg dokumenta koji predstavlja sastavni dio Poziva na dostavu ponuda, Naručitelj nema pravo produžiti originalno objavljeni rok za dostavu ponuda** budući da navedeno krši načela transparentnosti, otvara sumnju na pogodovanje određenom Ponuditelju te Naručitelja dovodi u opasnost od financijskih korekcija.

# POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA

## Provedba postupka nabave

**Postupak nabave za potrebe Shake d.o.o. za računalne i srodne djelatnosti provodi Ecorys Hrvatska d.o.o.**

## Izjava o sukobu interesa

**Ne postoje gospodarski subjekti s kojima je Naručitelj u potencijalnom sukobu interesa.**

## Odredbe Zakona o javnoj nabavi (ZJN) vezano za sukob interesa

Pravna osnova ovoga poglavlja nije definirana Dodatkom 2. „Postupci nabave za osobe koje nisu obveznici Zakona o javnoj nabavi“, nego ZJN koji sukob interesa definiraju na sljedeći način:

***Članak 76.***

(1) Sukob interesa između naručitelja i gospodarskog subjekta obuhvaća situacije kada predstavnici naručitelja ili pružatelja usluga službe nabave koji djeluje u ime naručitelja, koji su uključeni u provedbu postupka javne nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, a osobito:

1. ako predstavnik naručitelja istodobno obavlja upravljačke poslove u gospodarskom subjektu, ili

2. ako je predstavnik naručitelja vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga gospodarskog subjekta s više od 0,5 %.

(2) Predstavnikom naručitelja u smislu ovoga članka smatra se:

1. čelnik te član upravnog, upravljačkog i nadzornog tijela naručitelja

2. član stručnog povjerenstva za javnu nabavu

3. druga osoba koja je uključena u provedbu ili koja može utjecati na odlučivanje naručitelja u postupku javne nabave, i

4. osobe iz točaka 1., 2. i 3. ovoga stavka kod pružatelja usluga nabave koji djeluju u ime naručitelja.

(3) Gospodarskim subjektom iz stavka 1. ovoga članka smatra se ponuditelj, član zajednice i podugovaratelj.

## Sprječavanje sukoba interesa

Naručitelj će u postupku nabave poduzeti prikladne mjere da učinkovito spriječi, prepozna i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.

**Svi članovi Odbora za odabir također će, prije pristupanja vrednovanju pristiglih Ponuda, potpisati odgovarajuću Izjavu o nepostojanju sukoba interesa. U skladu s odredbama ZJN identičnu Izjavu potpisat će i predstavnici Ecorys Hrvatska d.o.o. uključeni u provedbu nabave.**

Sukladno odredbama Priloga 3 „Postupci nabave za osobe koje nisu obveznici Zakona o javnoj nabavi“, Osoba ovlaštena za zastupanje NOJN-a ili osoba imenovana za provođenje postupka nabave NOJN-a izuzima se iz postupka nabave u slučaju postojanja sukoba interesa.

# POČETAK POSTUPKA NABAVE

Početkom postupka nadmetanja smatra se prvi sljedeći dan nakon objave Poziva na internetskoj stranici [www.strukturnifondovi.hr](http://www.strukturnifondovi.hr). **Sva natječajna dokumentacija objavljena je dana 30/01/2020.**

# PROCIJENJENA VRIJEDNOST NABAVE

**Procijenjena vrijednost nabave iznosi 764,000.00** bez PDV-a. Nabava je podijeljena na pet (5) grupa, od kojih je za svaku grupu planirano:

GRUPA 1: 674,000.00 HRK bez PDV-a

GRUPA 2: 40,000.00 HRK bez PDV-a

GRUPA 3: 20,000.00 HRK bez PDV-a

GRUPA 4: 20,000.00 HRK bez PDV-a

GRUPA 5: 10,000.00 HRK bez PDV-a

# PRAVNA OSNOVA

Poziv na dostavu ponuda je u potpunosti usklađena s odredbama Priloga 3. „Postupci nabave za osobe koje nisu obveznici Zakona o javnoj nabavi“ te odredbama EU direktiva 2014/24/EU[[2]](#footnote-2) i 2014/25/EU[[3]](#footnote-3).

# VRSTA POSTUPKA NABAVE

**Postupak nadmetanja provodi se na osnovi dokumenta „Postupci nabave za osobe koje nisu obveznici zakona o javnoj nabavi“**, a koji je sastavni dio dokumentacije Poziva KK.03.2.2.04 – **postupak nabave s obaveznom objavom**. Navedeni Poziv i „Postupci nabave za osobe koje nisu obveznici zakona o javnoj nabavi“ dostupni su na internetskoj stranici [https://strukturnifondovi.hr/](https://strukturnifondovi.hr/natjecaji/povecanje-energetske-ucinkovitosti-koristenja-obnovljivih-izvora-energije-proizvodnim-industrijama/) .

**Nabava je podijeljena u grupe.** Ponuditelj se može prijaviti za jednu (1), dvije (2), tri (3), četiri (4) ili svih pet grupa koje su predmet ove nabave. Naručitelj ocjenjuje svaku grupu zasebno.

**Kriterij odabira je najniža cijena.** Sve ponude koje prelaze procijenjenu vrijednost Nabave definiranu u Poglavlju 5. neće biti razmatrane.

# OPIS PREDMETA NABAVE

Naručitelj nabavlja **uslugu nabave oglasnog prostora**.

**Detaljni podaci o vrsti, opsegu i općoj prirodi usluge detaljno su opisani u sljedećem poglavlju (Tehničke specifikacije).**

Svi zainteresirani Ponuditelji prilikom sastavljanja ponude dužni su uzeti u obzir javno objavljeni Poziv na dostavu ponuda s pripadajućim Prilozima[[4]](#footnote-4).

# TEHNIČKE SPECIFIKACIJE

U skladu s „Postupcima nabave za osobe koje nisu obveznici zakona o javnoj nabavi“ te Priloga 12 EU Direktive2014/24/EU, na sve norme definirane u Tehničkim specifikacijama primjenjive su odredbe Poglavlja 12. DZN: Načelo jednakovrijednosti.

## Grupa 1

**Opis:**

Predmet nabave je usluga internet pretraživača sa integriranom platformom za oglašavanje koja zadovoljava kriterije natječaja (opis ispod) te minimalno nudi mogućnost oglašavanja na tržištu SAD, Kanada, EU.

**Kriteriji:**

- Ponuditelj mora imati sva prava i kontrolu nad internet pretraživačem sa minimalno 500.000.000 jedinstvenih mjesečno aktivnih korisnika prema relevantnoj metodologiji.

- Ponuditelj mora imati prisustvo poslovanja minimalno na tržištima SAD, Kanada, EU.

- Ponuditelj u okviru oglasnog prostora mora imati mogućnost ciljanja potrošača po određenim ključnim riječima poput bug, reporting, analysis, tracking, SDK, mobile, iOS, Android, SaaS, tool, Embrace SDK alternative, Instabug alternative, Bugsee alternative itd.

- Ponuditelj u okviru oglasnog prostora mora imati mogućnost praćenja metrika kampanje u obliku praćenja interakcija sa oglasnim prostorom.

- Ponuditelj u okviru oglasnog prostora mora imati mogućnost ciljanja korisnika nakon što su posjetili web stranicu Naručitelja.

Ciljane ključne riječi pretrage (radit ćemo individualne i kombinacije istih): bug, reporting, analysis, tracking, SDK, mobile, iOS, Android, SaaS, tool, Embrace SDK alternative, Instabug alternative, Bugsee alternative.

## Grupa 2

**Opis:**

Predmet nabave je usluga poslovno orijentirane društvene mreže sa integriranom platformom za oglašavanje koja zadovoljava kriterije natječaja (opis ispod) te minimalno nudi mogućnost oglašavanja na tržištu SAD, Kanada, EU.

**Kriteriji:**

- Ponuditelj mora imati sva prava i kontrolu nad društvenom mrežom/platformom sa minimalno 200.000.000 jedinstvenih mjesečno aktivnih korisnika prema relevantnoj metodologiji

- Ponuditelj mora imati prisustvo poslovanja minimalno na tržištima SAD, Kanada, EU.

- Ponuditelj u okviru oglasnog prostora mora imati mogućnost ciljanja potrošača po industriji u kojoj rade, veličini firme u kojoj rade i opisu posla (npr. tehnički direktor, programer, tester mobilnih aplikacija)

- Ponuditelj u okviru oglasnog prostora mora imati mogućnost praćenja metrika kampanje u obliku praćenja interakcija sa oglasnim prostorom.

Ciljane ključne riječi oglašavanja (radit ćemo individualne i kombinacije istih): bug, reporting, analysis, tracking, SDK, mobile, iOS, Android, SaaS, tool, Embrace SDK alternative, Instabug alternative, Bugsee alternative.

## Grupa 3

**Opis:**

Predmet nabave je usluga platforme za oglašavanje specijalizirane za tehnološku, programersku i dizajnersku vertikalu koja zadovoljava kriterije natječaja (opis ispod) te minimalno nudi mogućnost oglašavanja na tržištu SAD, Kanada, EU.

**Kriteriji:**

- Ponuditelj mora imati sva prava i kontrolu nad distribuiranom platformom koja postvlja oglase na minimalno 500 web stranica u tehnološkoj, programerskoj i dizajnerskoj vertikali prema relevantnoj metodologiji

- Kumulativno, te stranice mjesečno mora posjećivati preko 50.000.000 aktivnih korisnika

- Ponuditelj mora imati prisustvo poslovanja minimalno na tržištima SAD, Kanada, EU.

- Ponuditelj u okviru oglasnog prostora mora imati mogućnost praćenja metrika kampanje u obliku praćenja interakcija sa oglasnim prostorom.

Ciljane ključne riječi oglašavanja (radit ćemo individualne i kombinacije istih): bug, reporting, analysis, tracking, SDK, mobile, iOS, Android, SaaS, tool, Embrace SDK alternative, Instabug alternative, Bugsee alternative.

## Grupa 4

**Opis:**

Predmet nabave je usluga platforme za oglašavanje koja poslužuje reklame u vertikali pitanja-i-odgovori i koja zadovoljava kriterije natječaja (opis ispod) te minimalno nudi mogućnost oglašavanja na tržištu SAD, Kanada, EU.

**Kriteriji:**

- Ponuditelj mora imati sva prava i kontrolu nad platformom za pitanja i odgovore sa minimalno 300.000.000 jedinstvenih mjesečno aktivnih korisnika prema relevantnoj metodologiji

- Ponuditelj mora imati prisustvo poslovanja minimalno na tržištima SAD, Kanada, EU.

- Ponuditelj u okviru oglasnog prostora mora imati mogućnost praćenja metrika kampanje u obliku praćenja interakcija sa oglasnim prostorom.

Ciljane ključne riječi pretrage (radit ćemo individualne i kombinacije istih): bug, reporting, analysis, tracking, SDK, mobile, iOS, Android, SaaS, tool, Embrace SDK alternative, Instabug alternative, Bugsee alternative.

## Grupa 5

**Opis:**

Predmet nabave je usluga web odredišta koje stvara sadržaj i poslužuje reklame isključivo u vertikali programiranja ili otkrivanja mobilnih aplikacija i koja zadovoljava kriterije natječaja (opis ispod) te minimalno nudi mogućnost oglašavanja na tržištu SAD, Kanada, EU.

**Kriteriji:**

- Ponuditelj mora imati sva prava i kontrolu nad platformom s minimalno 10.000 kvalitetnih, globalno raspoređenih email pretplatnika ili čitatelja prema relevantnoj metodologiji

- Ponuditelj mora imati prisustvo poslovanja minimalno na tržištima SAD, Kanada, EU minimalno 1 godinu

# KRITERIJI ODABIRA

**Kriterij za odabir najboljeg Ponuditelja je najniža cijena**.

Najboljom Ponudom smatra se Ponuda koja u potpunosti zadovoljava sve uvjete natječajne dokumentacije uz najnižu ponuđenu cijenu. Odluka se donosi za svaku grupu zasebno.

## Postupanje u slučaju Ponuda s identičnom cijenom

Ako dvije ili više valjanih Ponuda budu jednako rangirane prema kriterijima za odabir Ponude, **Naručitelj će odabrati Ponudu koja je zaprimljena ranije.**

**Ako Ponuditelj nakon dostave ponude dostavi izmjenu i/ili dopunu ponude, kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.**

### Kriteriji sposobnosti

Kriteriji sposobnosti predstavljaju osnovu za vrednovanje minimalnih uvjeta za izvedbu predmeta nabave od strane Ponuditelja[[5]](#footnote-5).

Definirani kriteriji i način dokazivanja uz sva dodatna pojašnjenja navedeni su u tekstu ispod:

1. **Dokaz da Ponuditelj nije bio u blokadi 6 mjeseci prije isteka roka za dostavu Ponuda**

**POJAŠNJENJE:**

Kriterij je usklađen „Postupcima nabave za osobe koje nisu obveznici zakona o javnoj nabavi“ koje definiraju načelo racionalnog i efikasnog trošenja javnih sredstava.

**REFERENCA ZA PROVJERU:**

Dokazuje se relevantnim dokumentom poput:

1. u slučaju RH: SOL2/BON2 ili drugim jednakovrijednim dokumentom ne starijim od 30 dana;
2. u slučaju ostalih zemalja: u skladu s regulativom zemlje u kojoj je pravni nastan Ponuditelja ne starijim od 30 dana;
3. u slučaju nepostojanja mogućnosti za ishođenjem dokumenata navedenih pod Točkama 1. i/ili 2. , potvrdom banke Ponuditelja ne starijom od trideset dana).

# NAČELO JEDNAKOVRIJEDNOSTI

Točka 2.3 Priloga 3. „Postupci nabave za osobe koje nisu obveznici zakona o javnoj nabavi“ definira sljedeće:

**„Ako se iznimno navode robne marke, tada svako upućivanje na robnu marku mora biti popraćeno izrazom »ili jednakovrijedno«, a primjenu iznimke obrazlaže NOJN“.**

U skladu s navedenim, na sve slučajeve u kojima je korišten pojam jednakovrijednosti, a prilikom definiranja kriterija jednakovrijednosti, primjenjuju se odredbe Priloga 12 EU Direktive 2014/24/EU koji pojam „jednakovrijednoga“ definira kao:

**„Potvrde koje izdaju službeni instituti za kontrolu kvalitete ili agencije priznate stručnosti kojima se potvrđuje sukladnost proizvoda s točno određenim tehničkim specifikacijama ili normama na koje se upućuje.“**

**Napominjemo kako su svi konkretni nazivi u dokumentaciji opisnog karaktera. Na navedeno se isto tako primjenjuje načelo jednakovrijednosti.** Ukoliko iz Poglavlja 8. ovoga dokumenta i tehničkih specifikacija ne možete zaključiti ili imate ikakve sumnje je li nešto jednakovrijedno navedenom, molimo Vas da nas kontaktirate putem kontakata navedenih u Točki 2. ovoga dokumenta.

# MJESTO IZVOĐENJA RADOVA

Predmet nabave bit će dostavljen na lokaciju **Radnička cesta 47, 10000 Zagreb, Republika Hrvatska.** Odnosno, budući da je riječ o nabavi online oglašavanja, **na navedenoj lokaciji bit će sastavljen Zapisnik o primopredaji/urednom izvršenju ugovornih obveza.**

# PRIPREMA I DOSTAVA PONUDA

Ponuda se dostavlja na hrvatskom ili engleskom jeziku i latiničnom pismu. Pri izradi ponude, Ponuditelj se mora pridržavati zahtjeva i uvjeta iz Poziva na dostavu ponuda te pripadajućih Priloga koji su sastavni dio Poziva na dostavu ponuda.

**Ponude se dostavljaju** **isključivo** u obliku definiranom od strane Naručitelja (pripadajući Prilozi) sa svom popratnom dokumentacijom:

**Putem elektroničke pošte na (obje) e-mail adrese** navedene pod Točkom 2. Poziva: Podaci o kontakt osobama za komunikaciju s ponuditeljima s naslovom poruke:

**Ponuda za nabavu „Nabava oglasnog prostora“**

**Ponuditelj sam snosi troškove izrade i slanja Ponude te rizik eventualnog gubitka, odnosno nepravovremene dostave ponude.**

# IZMJENA I/ILI DOPUNA PONUDE

**Ponuditelj može do isteka roka za dostavu ponuda dostaviti izmjenu i/ili dopunu Ponude.** Izmjena i/ili dopuna Ponude dostavlja se na isti način kao i osnovna Ponuda s obveznom naznakom da se radi o izmjeni i/ili dopuni Ponude. U tom se slučaju vremenom zaprimanja smatra dostava posljednje verzije Ponude.

# ODUSTAJANJE OD PONUDE

Ponuditelj može do isteka roka za dostavu ponude pisanom izjavom odustati od svoje dostavljene Ponude. Pisana izjava se dostavlja na isti način kao i Ponuda s obveznom naznakom da se radi o odustajanju od Ponude. U slučaju odustajanja, Ponuda se ne vraća Ponuditelju.

# PRAVILA DOSTAVE DOKUMENATA

Sve tražene dokumente i dokaze koji se dostavljaju Ponuditelji mogu dostaviti u izvorniku, ovjerenim ili neovjerenim preslikama. Navedeno se ne odnosi na Izjave koje moraju biti u izvorniku. U slučaju postojanja sumnje u istinitost podataka u priloženim dokumentima ili Izjavama ponuditelja, Naručitelj se može obratiti nadležnim tijelima radi dobivanja informacija o situaciji tih Ponuditelja, a u slučaju da se radi o Ponuditelju sa sjedištem u drugoj državi, Naručitelj može zatražiti suradnju nadležnih institucija.

Ponuda mora sadržavati najmanje **popunjen, potpisan i pečatom ovjeren Ponudbeni list** (Prilog I).

# ROK VALJANOSTI PONUDE

**Rok valjanosti ponude je minimalno 60 dana od isteka roka za dostavu ponuda.** Naručitelj će odbiti ponudu čija je valjanost kraća od zahtijevane.

# ROK ZA DOSTAVU PONUDA

**Rok za dostavu ponude je 11/02/2020.**

Razmatrat će se sve ponude koje budu zaprimljene do ponoći navedenog datuma (po srednjeeuropskom vremenu, Zagreb (GMT+2)).

# ROK ZA DONOŠENJE ODLUKE

**Naručitelj će Odluku o odabiru donijeti u roku ne dužem od 30 dana** od završetka roka za dostavu ponuda koji je definiran u Poglavlju 18.: Rok za dostavu ponuda.

Svim neuspješnim Ponuditeljima bit će poslana Odluka o odbijanju ponude te Odluka o odabiru[[6]](#footnote-6), a s odabranim Ponuditeljem Naručitelj pristupa potpisivanju Ugovora.

# ROK ZA ŽALBU NA ODLUKU

**Odredbama Priloga 3. „Postupci nabave za osobe koje nisu obveznici zakona o javnoj nabavi“ u skladu s čijim odredbama se provodi predmetna nabava, nije propisana mogućnost žalbe na odluku Naručitelja.**

Odluka o odabiru postaje izvršna dostavom odabranom Ponuditelju. Odluka o odabiru dostavlja se Ponuditelju bez odgode u elektroničkom i pisanom obliku.

**Rok mirovanja se ne primjenjuje.**

# ROK ZA POTPISIVANJE UGOVORA

Naručitelj će s odabranim Ponuditeljem potpisati Ugovor **u roku ne dužem od 30 (trideset) dana od donošenja Odluke o odabiru.**

# ROK ZA IZVRŠENJE UGOVORA

Rok za izvršenje Ugovora počinje trenutkom potpisivanja Ugovora, a završava istekom trajanja projekta.

# ROK, NAČIN I UVJETI PLAĆANJA

Naručitelj će odabranom Ponuditelju/ima platiti ugovoreni iznos **u jednakim mjesečnim iznosima tijekom trajanja projekta do maksimalnog iznosa koji je definiran u Poglavlju 5 Procijenjena vrijednost nabave:**

GRUPA 1: 674,000.00 HRK bez PDV-a

GRUPA 2: 40,000.00 HRK bez PDV-a

GRUPA 3: 20,000.00 HRK bez PDV-a

GRUPA 4: 20,000.00 HRK bez PDV-a

GRUPA 5: 10,000.00 HRK bez PDV-a

**Prilog I.: Ponudbeni list**

|  |  |  |  |  |
| --- | --- | --- | --- | --- |
| **PODACI O PONUDITELJU** | | | | |
| **Naziv i sjedište Ponuditelja** |  | | | |
| **OIB[[7]](#footnote-7)** |  | | | |
| **IBAN** |  | | | |
| **Adresa za dostavu pošte** |  | | | |
| **Kontakt osoba (telefon, e-mail)** |  | | | |
| **Ponuditelj je u sustavu PDV-a** |  | **DA** |  | **NE** |

|  |  |
| --- | --- |
| **PODACI O PONUDI** | |
| **Cijena ponude u HRK bez PDV-a** |  |
| **Iznos PDV-a** |  |
| **Cijena ukupne ponude u HRK s PDV-om** |  |
| **Rok valjanosti ponude[[8]](#footnote-8) (u danima)** |  |

**Svojim potpisom potvrđujemo da smo proučili i razumjeli Poziv i sve uvjete nadmetanja te da dajemo ponudu u skladu s odredbama Poziva.**

|  |  |  |
| --- | --- | --- |
| **Mjesto i datum** | **M.P.** | **Za Ponuditelja** |
|  |  |  |
|  |  | *(Potpis odgovorne osobe)* |

**NAPOMENA:**

Ponuditelj ispunjava Ponudbeni list uz obaveznu naznaku o kojoj grupi nabave je riječ, odnosno na koju grupu nabave se Ponuda odnosi. U slučaju kada Ponuditelj daje Ponudu za više grupa nabave, Ponuda se ispunjava za svaku grupu nabave zasebno.

1. Zahtjev je pravovremen ako je dostavljen Naručitelju najkasnije tijekom petog (5) dana prije dana u kojem ističe rok za dostavu Ponuda. [↑](#footnote-ref-1)
2. Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ [↑](#footnote-ref-2)
3. Direktiva 2014/25/EU Europskog parlamenta i Vijeća od 26. veljače 2014. o nabavi subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanju izvan snage Direktive 2004/17/EZ [↑](#footnote-ref-3)
4. **Prilozi** predstavljaju obrasce sastavljene od strane Naručitelja koje **ispunjava Ponuditelj kako bi sastavio svoju ponudu**. Ponude koje nisu predane u obliku/obrascima koji su definirani u Prilozima neće biti razmatrane. [↑](#footnote-ref-4)
5. Uvjeti sposobnosti se mogu odnositi na sposobnost za obavljanje profesionalne djelatnosti, ekonomsku i financijsku sposobnost, tehničku i stručnu sposobnost. [↑](#footnote-ref-5)
6. Točka 17. Dodatka 2. „Postupci nabave za osobe koje nisu obveznici zakona o javnoj nabavi“ definira sljedeće: NOJN pisanim putem obavještava sve subjekte koji su dostavili ponudu o odabranom ponuditelju, prilažući presliku Odluke o odabiru te im šalje obrazloženu pisanu obavijest o odbijanju njihove ponude. [↑](#footnote-ref-6)
7. ili nacionalni identifikacijski broj prema zemlji sjedišta Ponuditelja, ako je primjenjivo [↑](#footnote-ref-7)
8. Ponude s rokom valjanosti kraćim od 60 dana neće biti uzete u razmatranje. Rok valjanosti ponude započinje sa posljednjim danom roka za dostavu ponuda. [↑](#footnote-ref-8)